มิคกี ฟัน เดอ เฟน

มิคกี ฟัน เดอ เฟน (; เกิด 19 เมษายน 2001) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหลังให้กับทอตนัมฮอตสเปอร์ในพรีเมียร์ลีกและทีมชาติเนเธอร์แลนด์

ระดับสโมสร

เริ่มต้นอาชีพ 
ฟัน เดอ เฟนเริ่มต้นอาชีพของเขากับเอฟเซ ฟอเลินดัม และเปิดตัวในนามทีมชุดใหญ่เจอกับโยง เปเอสเฟ ในเอร์สเตอดีวีซี โดยลงเล่น 19 นัดในช่วงฤดูกาล 2019–20 เขารับตำแหน่งกัปตันทีมในฤดูกาลถัดมาและยิงได้ 2 ประตูจากการลงเล่น 26 นัด ทำให้ฟอเลินดัมเข้าถึงรอบเพลย์ออฟเลื่อนชั้นแต่พลาดการเลื่อนชั้น

ฟัน เดอ เฟนย้ายไปเฟาเอ็ฟเอ็ล ว็อลฟส์บวร์ค ในปี 2021 ในราคา 3.15 ล้านยูโร และลงเล่นเพียง 5 นัดในฤดูกาล 2021–22 ก่อนที่จะลงเล่นทั้งหมด 33 นัดในบุนเดสลีกาพลาดการแข่งขันเพียงนัดเดียวในช่วงฤดูกาล 2022–23 โดยทำประตูเดียวของเขาในนัดที่ชนะโบรุสซีอาดอร์ทมุนด์ 2–0

ทอตนัมฮอตสเปอร์ 
เมื่อวันที่ 8 สิงหาคม 2023 มีการประกาศว่าฟัน เดอ เฟนได้เซ็นสัญญา 6 ปีกับทอตนัมฮอตสเปอร์ มีรายงานว่าสัญญาดังกล่าวมีมูลค่าราว 50 ล้านยูโร ซึ่งเกือบเท่ากับราคาที่เป็นสถิติของสโมสรสำหรับกองหลังตัวกลางอย่างกริสเตียน โรเมโรเมื่อปีก่อน ฟัน เดอ เฟน ประเดิมสนามให้กับทอตนัมเมื่อวันที่ 13 สิงหาคมระหว่างนัดแรกของพรีเมียร์ลีก ฤดูกาล 2023–24 ในเกมเยือนเบรนต์ฟอร์ด เมื่อวันที่ 7 ตุลาคม 2023 เขายิงประตูแรกในฟุตบอลอังกฤษให้ทอตนัมชนะลูตันทาวน์ 1–0

อ้างอิง 

กองหลังฟุตบอล
นักฟุตบอลทีมชาติเนเธอร์แลนด์
ผู้เล่นในพรีเมียร์ลีก